Suchinthana/ta-wikipedia huggingface dataset:
சலங்கை ஒலி

சலங்கை ஒலி (Salangai Oli) 1983 இல் வெளியான தமிழ்த் திரைப்படமாகும். ‘சாகர சங்கமம்’ என்ற பெயரில் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். 1983ல் கே. விஸ்வநாத் இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், ஜெயபிரதா, எஸ். பி. ஷைலஜா மற்றும் சரத் பாபு ஆகியோர் நடித்துள்ளனர்.

இத்திரைப்படமானது சிஎன்என்-ஐபிஎன் நிறுவனம் வெளியிட்ட இந்தியாவில் 100 சிறந்த திரைப்படங்களின் பட்டியலில் இடம் பெற்றது. தெலுங்கு பதிப்பான 'சாகர சங்கமம்' பெங்களூர் பல்லவி திரையரங்கில் அதிகபட்சமாக 511 நாட்கள் வரை ஓடியது. தமிழ் மொழியிலும் 100 நாட்கள் மேல் ஓடிய வெற்றி படமாக அமைந்தது. தென்னிந்திய மாநிலங்களான தமிழ் நாடு, ஆந்திரா, கேரளா மற்றும் கர்நாடக என நான்கு மாநிலங்களிலும் 100 நாட்கள் மேல் ஓடிய முதல் திரைப்படமாகும்.

கதை 
பரதநாட்டியத்தை உயிராய் மதிக்கும் பாலு, சிறந்த நாட்டியக்காரனாக வரவேண்டும் என்று முயற்சிக்கிறான். விதி வசத்தால் அது நடக்காமல் போக, ஒரு குடிகாரனாக ஆகிறான். அதே சமயம் ஒரு பத்திரிக்கையாளனாகவும் பணிபுரிகிறான். ஒரு முறை ஷைலஜா என்ற பெண் நடனமாடும்போது செய்யும் தவறுகளை தன் பத்திரிகை வாயிலாக சுட்டிக்காட்டுகிறான். அதை படிக்கும் ஷைலஜாவின் அம்மா மாதவி பாலு ‘யார்’ என்பதை தெரிந்துகொண்டு, அந்த பாலுவிடமே தன் மகளை பரதம் கற்க அனுப்புகிறாள். அந்த பாலுவிற்கும், இந்த மாதவிக்கும் என்ன சம்மந்தம்? பாலுவின் கலைசேவைக்கான அங்கீகாரம் கிடைத்ததா? இது போன்ற பல கேள்விகளுக்கு மிக அழகான காட்சிகளோடும், அருமையான இசையோடும் விவரித்திருக்கும் படம் தான் இந்த ‘சலங்கை ஒலி’.

நடிகர்கள்  
 கமல்ஹாசன் 
 ஜெயபிரதா 
 சரத் பாபு
 எஸ். பி. சைலஜா 
 சாஹ்சி ரங்க ராவ் 
 டப்பிங் ஜானகி
 சக்ரி டொலெட்டி 
 மஞ்சு பார்கவி 
 கீதா

பாடல்கள் 
இளையராஜா அவர்களால் பாடல் இசை இயற்றப்பட்டது மற்றும் அனைத்து தமிழ் பாடல்களும் வைரமுத்து அவர்களால் எழுதப்பட்டது.

விருதுகள் 
இத்திரைப்படமானது 1984இல் நடைபெற்ற இந்திய சர்வதேச திரைப்பட விழாவில் திரையிடப்பட்டது. இரசிய மொழியில் மொழிமாற்றம் செய்யப்பட்டு மாஸ்கோ சர்வதேசத் திரைப்பட விழாவில் திரையிடப்பட்டது மற்றும் ஆசிய பசிபிக் திரைப்பட விழாவிலும் திரையிடப்பட்டது.

மேற்கோள்கள்

வெளி இணைப்புகள் 
 
 

1983 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்‎
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
1983 தெலுங்குத் திரைப்படங்கள்
சரத் பாபு நடித்த திரைப்படங்கள்
இந்தியத் தெலுங்குத் திரைப்படங்கள்
அந்திம காலம்

அந்திம காலம், மலேசியத் தமிழ் எழுத்தாளர், ரெ. கார்த்திகேசு என்பவரால் எழுதப்பட்ட நாவலாகும். மொத்தம் 19 பகுதிகளாக உள்ள இந்நாவலில் கனவு, யமன், கால ஓட்டம் உள்ளிட்டவைகளைப் பற்றி எழுதப்பட்டுள்ளது.

மலேசியாவில் பரவலாக அறியப்பட்ட இந்நாவல், மலேசிய அரசின் சிறந்த நூலாகத் தேர்ந்தெடுக்கப்பட்டு ஸ்ரீ மாணிக்கவாசகம் புத்தகப் பரிசினைப் பெற்றது.

மேற்கோள்கள்

உசாத்துணை 
 மதுரைத் திட்டத்தில் அந்திம காலம் நாவல்

தமிழ்ப் புதினங்கள்
மலேசியத் தமிழ் நூல்கள்
1998 தமிழ் நூல்கள்
தொடருந்து நிலையம்

தொடருந்து நிலையம் அல்லது தொடர்வண்டி நிலையம் என்பது  பொதுவாக இரயிலில் பயணிகள் அல்லது சரக்குகளை ஏற்ற அல்லது இறக்க அமைக்கப்பட்ட இடம் ஆகும்.  இது பொதுவாக ஒரு நடை மேடையை தொடருந்துப் பாதைக்குப் பக்கவாட்டில் கொண்டுள்ளது. இவை நிலைய அலுவலர் அலுவலகம், தொடருந்துப் பாதை பராமரிப்புப் பணியாளர்களுக்கான அறைகள், பயணச்சீட்டு விற்பனை அறை போன்றவைகளைக் கொண்டிருக்கும். பெரிய தொடருந்து நிலையங்களில் பொருட் கிடங்கு மற்றும் சரக்குந்து தொடர்பான சேவைகள், பயணிகள் காத்திருக்கும் அறைகள், தொடருந்து தொடர்பான பல்வேறு துறை அதிகாரிகளின் அலுவலகங்கள் போன்றவை கூடுதலாக இருக்கும். இவை இரண்டுக்குமிடையில் பயணிகள் ஏறி, இறங்கிக் கொள்வதற்கு வசதியாக அமைக்கப்படும் தொடருந்து நிலையங்கள் 'தொடருந்து நிறுத்தம்' என்று குறிப்பிடப்படுகின்றது.

தொடருந்து சந்திப்பு 
ஒன்றுக்கு மேற்பட்ட தொடருந்துப் பாதைகள் சந்திக்கும் இடத்தில் உள்ள தொடருந்து நிலையம் தொடருந்து சந்திப்பு எனப்படுகின்றது.

மேற்கோள்கள்

மேலும் காண்க 

 விமான நிலையம்
 பேருந்து நிறுத்தம்

 
இரும்புவழிப் போக்குவரத்து
கே. ஜெயராம்

கே. ஜெயராம் (K. Jayaram, 1949 – 2 சூலை 2023) இந்தியாவைச் சேர்ந்த ஒரு புகழ்பெற்ற இயற்கையியல் ஒளிப்படக் கலைஞர் மற்றும் சிற்றுயிர் ஒளிப்படக் கலை முன்னோடி ஆவார். இவர் நாற்பது ஆண்டுகளுக்கும் மேலாக இத்துறையில் ஈடுபட்டுள்ளார். பல உலகளாவிய விருதுகளைப் பெற்றுள்ளார். பிபிசி உள்ளிட்ட உலகளாவிய இதழ்களில் இவருடைய ஒளிப்படங்கள் இடம்பெற்றுள்ளன.

வாழ்க்கை வரலாறு 
1962இல் தனது பதினான்கு வயதில் ஒளிப்படமியைக் கையாளத் தொடங்கிய ஜெயராம், இந்தியாவின் பிரபலமான சூழலியல் ஒளிப்படக் கலைஞர்களில் ஒருவராக வளர்ந்தார். 1963 ஆம் ஆண்டு ஒரு போட்டியில் முதல் பரிசு வென்றதன் மூலம் இவரது ஒளிப்பட வாழ்க்கை தொடங்கியது. பூச்சிகளை படம் எடுப்பதில் இவர் சிறந்து விளங்கினார். தாவரவியல் மற்றும் உயிரியலில் ஆர்வம் கொண்டிருந்த இவர் தென்னிந்தியாவின் பட்டாம்பூச்சிகள் மற்றும் அமைதிப் பள்ளத்தாக்கு பற்றிய புத்தகங்களை இன்னொருவருடன் இணைந்து எழுதியுள்ளார். நூலை இன்னொருவருடன் கூட்டாக எழுதியுள்ளார். மேற்குத் தொடர்ச்சி மலையில் காணப்படும் ஒரு தவளைக்கும் (Philautus jayarami), ஒரு குதிக்கும் சிலந்தி இனத்திற்கும் (Myrmarachne jayaramani) இவரது பெயர் சூட்டப்பட்டுள்ளது. ஜெயராம் 1969 முதல் 2006 வரை மூன்று லட்சத்திற்கும் மிகுதியான ஒளிப்படங்களை எடுத்துள்ளார். இவரது படங்கள் பிபிசி உட்பட பல பன்னாட்டு ஊடகங்களில் வெளியிடப்பட்டுள்ளன. இவர் எடுத்த ஒளிப்படங்கள்  1970 ஆம் ஆண்டு லாஸ் ஏஞ்சல்ஸ் நகரில் நடைபெற்ற பன்னாட்டு ஒளிப்பட போட்டிக்கு தேர்வாயின. அதில் இவரது பூச்சி மற்றும் தேள் ஒளிப்படங்கள் தங்கம் மற்றும் வெள்ளிப் பதக்கங்களை  வென்றன. 1978 இல் இவர் ஐக்கிய இராச்சியத்தின் ராயல் போட்டோகிராஃபிக் சொசைட்டியின், ஃபெலோ ஆனார். ஐரோப்பாவில் உள்ள ஒளிப்படக் கலைக்கான பன்னாட்டு கூட்டமைப்பின் விருதையும் பெற்றார்.

ஜெயராம் 2023 சூலை 2 அன்று தனது 74 வயதில் இறந்தார்.

மேற்கோள்கள்

மேலும் பார்க்க 
 http://sriniinstitute.org/faculty.html 
 http://www.hindu.com/mp/2009/06/27/stories/2009062752420600.htm 
 http://www.thehindu.com/todays-paper/tp-features/tp-metroplus/article1710809.ece

இந்தியப் புகைப்படக்கலைஞர்கள்
2023 இறப்புகள்
1949 பிறப்புகள்
பத்ரி (2001 திரைப்படம்)

பத்ரி (Badri) என்பது 2001ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் பி. ஏ. அருண் பிரசாதின் இயக்கத்தில் விஜயை முதன்மைக் கதைமாந்தராகக் கொண்டு வெளிவந்துள்ளது. பூமிகாவிற்கு இது முதல் தமிழ்ப்படமாகும்.

இந்தத் திரைப்படம் தம்முடு என்ற தெலுங்குத் திரைப்படத்தைத் தழுவியே வெளிவந்துள்ளது.

நடிகர்கள்
 விஜய்  
 பூமிகா 
 மோனல் 
 விவேக் 
 ரியாஸ் கான் 
 கிட்டி 
 மலேசியா வாசுதேவன்
 தாமு 
 அனு மோகன்
 சிகான் உசேனி 
 கசான் கான் 
 பாண்டு
 அல்போன்சா

பாடல்கள்

மேற்கோள்கள்

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் நடித்துள்ள திரைப்படங்கள்
பானுப்ரியா (நடிகை)

பானுப்ரியா (தெலுங்கு: భానుప్రియ ) ஓர் இந்திய நடிகை. இவர் 1980 முதல் - 1993 வரை தமிழ், தெலுங்கு, கன்னடம், மலையாளம் உள்ளிட்ட மொழிகளில் முன்னணி நடிகையாகத் திகழ்ந்தார். இவர் 1990-களில் சில இந்தித் திரைப்படங்களிலும் நடித்துள்ளார்.

ஆரம்ப காலம் 
ஆந்திரப் பிரதேசத்தில் உள்ள ராஜமுந்திரியில் ஜனவரி 15, 1966 ஆண்டு பிறந்த இவர், இளமைக் காலம் முதல் சென்னையில் வசித்து வருகிறார்.

இவருடைய தங்கை நிசாந்தி, (சாந்திப்பிரியா) என அறியப்பட்ட இவர், பல திரைப்படங்களில் நடித்துள்ளார். நிசாந்தி எங்க ஊரு பாட்டுக்காரன் (1988) திரைப்படம் மூலமாக பிரபலமானார். நிசாந்தி 2002-ஆம் ஆண்டு தொலைக்காட்சித் தொடரான ஆர்யமான்-லும், நடித்தார். பானுப்ரியாவின் மற்றொரு தங்கையான ஜோதிப்ரியாவும் தொலைக்காட்சிகளிலும், திரைப்படங்களிலும் நடித்துள்ளார்.

தொழில் வாழ்க்கை 
பானுப்ரியா பல மொழிகளில் சுமார் 111-இற்கும் மேற்பட்ட திரைப்படங்களில் நடித்துள்ளார். இவர் தெலுங்கில் 55 திரைப்படங்களிலும், தமிழில் 40-இற்கும் மேற்பட்ட திரைப்படங்களிலும், 14 இந்தித் திரைப்படங்களிலும், சில மலையாளத் திரைப்படங்களிலும், கன்னடத் திரைப்படங்களிலும் நடித்துள்ளார்.

இவர் தன்னுடைய 17-ஆவது வயதில் நடிக்க ஆரம்பித்தார். இவருடைய முதல் தமிழ்த் திரைப்படம், மெல்ல பேசுங்கள் 1983-ஆம் ஆண்டு வெளியானது. தெலுங்கில் இவர் நடித்த முதல் திரைப்படம் சித்தாரா (1983).

பரத நாட்டியத்தில் சிறந்து விளங்கியதால், பெரும்பாலான இவருடையத் திரைப்படங்களில் நடனமாடும் கதாப்பாத்திரமாகவே அமைந்தது. இவருடைய நடிப்பும் நடனமும் சக கலைஞர்களால் பாராட்டப்பட்டது. இவர் தற்போது பல தொலைக்காட்சித் தொடர்களில் நடித்து வருகிறார். இவர் தன்னுடைய கண்களால் உணர்ச்சிகளை வெளிப்படுத்துவதில் சிறந்து விளங்கினார். அதன் காரணமாக இவருடைய ஐ-டெக்ஸ் (Eyetex) விளம்பரமானது மிகவும் பிரபலம்.

சொந்த வாழ்க்கை 
அமரிக்காவைச் சேர்ந்த விருதுபெற்ற புகைப்படக்கலைஞரும், பிரபல பரதநாட்டிய கலைஞரான சுமதி கவுசலின் மகனுமான ஆதர்ஷ் கவுசல் என்பவரை பானுப்ரியா திருமணம் செய்து கொண்டார். இவர்களுக்கு ஒரு மகள் இருக்கிறாள். தற்போது சென்னையில் வசித்து வருகின்றனர்.

திரைப்படங்கள்

தமிழ்

அனைத்து மொழித் திரைப்படங்கள்

தொலைக்காட்சிகளில் 
 விசுவாமித்ரா - தூர்தர்ஷன் தொடர்
 பெண் - சுஹாசினி இயக்கிய தொடர்
 சக்தி -  சன் தொலைக்காட்சியில் ஒளிபரப்பானது
 வாழ்க்கை - சன் தொலைக்காட்சியில் ஒளிபரப்பானது
 பொறந்த வீடா புகுந்த வீடா - சன் தொலைக்காட்சியில் ஒளிபரப்பானது
 தக திமி தா -  ஜெயா தொலைக்காட்சியில் நடன நிகழ்ச்சி
 ஆஹா - சூன் 7, 2012 முதல் விஜய் தொலைக்காட்சியில்

விருதுகள் 
 1988-ம் வருடத்திற்கான, சுவர்ன கமலம் திரைப்படத்திற்காக சிறந்த நடிகைக்கான நந்தி விருது
 1988-ம் வருடத்திற்கான, சுவர்ன கமலம் திரைப்படத்திற்காக பிலிம்பேர் விருது
 1989-ம் வருடத்திற்கான, ஆராரோ ஆரிராரோ திரைப்படத்திற்காக தமிழ் நாடு மாநில அரசின் சிறப்பு விருது
 1991-ம் வருடத்திற்கான, அழகன் திரைப்படத்திற்காக தமிழ் நாடு மாநில அரசின் சிறப்பு விருது
 1996-ம் வருடத்திற்கான, பெத்தராயுடு திரைப்படத்திற்காக சினிமா எக்ஸ்பிரஸ் விருது
 2002-ம் வருடத்திற்கான, லஹிரி லஹிரி லஹிரிலோ திரைப்படத்திற்காக சிறந்த துணை நடிகைக்கான நந்தி விருது
 2005-ம் வருடத்திற்கான, சத்ரபதி திரைப்படத்திற்காக சிறந்த துணை நடிகைக்கான நந்தி விருது

மேற்கோள்கள்

வெளியிணைப்புகள் 

 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
கன்னடத் திரைப்பட நடிகைகள்
1966 பிறப்புகள்
வாழும் நபர்கள்
20 ஆம் நூற்றாண்டின் இந்திய நடிகைகள்
1967 பிறப்புகள்
இந்தியப் பாரம்பரிய பெண் நடனக் கலைஞர்கள்
இரேவதி

இரேவதி இந்துத் தொன்மக் கதைகளின் படி கக்குத்மி அரசனின் மகளும் பலராமரின் மனைவியும் ஆவார். இவரது பெயர் பாகவத புராணம் முதலியவற்றில் இடம் பெற்றுள்ளது.

மேற்கோள்கள்

பாகவத புராண மாந்தர்
பிரம்மதேசம் (அம்பாசமுத்திரம்)

பிரம்மதேசம், தமிழ் நாட்டின் திருநெல்வேலி மாவட்டம் , அம்பாசமுத்திரம் வட்டத்தில்  உள்ள ஊர். இவ்வூரின் முந்தைய பெயர் அயனீச்சரம் ('அயனீஸ்வரம்' (அயன் - பிரம்மன்; வரம் - தேசம்) )என்பது.

இவ்வூரின் சிறப்பு 
இவ்வூரில் அமைந்த பிரம்மதேசம் கைலாசநாதசுவாமி கோயில் தட்சிணாயண , உத்ராயண புண்ணிய காலத்தில் சூரியன் , மூலவர் மீது  ஒளி  பரப்பி,  கோயில் ராஜகோபுரத்தின் முழு உருவ நிழலும் எதிரேயுள்ள தெப்பக்குளத்தில் விழும்படியாக அமைக்கப்பட்டிருப்பது சிறப்பு

மேற்கோள்கள்

வெளி இணைப்புகள் 
 கைலாசநாதர் திருக்கோயில் தினமலர்

திருநெல்வேலி மாவட்டத்திலுள்ள கிராமங்கள்
நன்சாகூ

நன்சாகூ (ヌンチャク nunchaku) என்பது ஒரு பாரம்பரிய ஒக்கினோவா ஆயுதம். இரு தடிகளையும் சங்கிலி அல்லது கயிறு கொண்டு காணப்படும் இது தடிகளின் இரு முனைகளும் ஒன்றோடு ஒன்று குறுகிய சங்கிலி அல்லது கயிறு கொண்டு பிணைக்கப்பட்டிருக்கும். நவீன காலத்தில் நன்சாகூ புரூஸ் லீயின் திரைப்படங்கள் மூலம் பிரபல்யம் பெற்றது.

சொல்லிலக்கணம்
ஜப்பானிய துணைப் பகுதி மொழிகளில் ஒன்றாகிய ரியூக்யுவான் எனும் மொழியிலிருந்து நன்சாகூ எனும் சொல் உருவாகியது. இச்சொல்லின் ஆரம்பம் பற்றிய தெளிவற்ற நிலை காணப்படுகிறது. சீன மொழியின் தென் புஜியான் பேச்சுவழக்கிலிருந்து, தடி எனும் உச்சரிப்பிலிருந்து அச்சொல் உருவாகியிருக்கலாம் என ஒரு கருத்து உள்ளது.

பகுதிகள்

ஹிமோ (Himo)
 நன்சாகூவின் இரு தடிகளை இணைக்கும் கயிறு 
அனா (Ana)
 தடியின் மேற்புறத்திலுள்ள, கயிறை இணைக்க உதவும் துளை
குசாரி (Kusari)
 நன்சாகூவின் இரு தடிகளை இணைக்கும் சங்கிலி 
கொண்டோ (Kontoh)
 தடிகளின் மேற்புறம். இது சங்கிலிகளை இணைக்க உதவும்
யுகொன்-வூ (Jukon-bu)
 தடியின் மேற்பகுதி 
சுகொன்-வூ (Chukon-bu)
 தடியின் மத்திய பகுதி 
கிகொன்-வூ (Kikon-bu)
 தடியின் கீழ்ப்பகுதி 
கொன்டேய் (Kontei)
 தடியின் கீழ்ப்புறம்

குறிப்புகள்

வெளியிணைப்பு

தகவல் மற்றும் நுட்பம்
 North American Nunchaku Association
 Nunchaku Tutorials English site with nunchaku tutorials.
 Nunchucks-Master 200 Of The Most Unique & Complex Tutorials
 Massimo Calabrò Freestyle Nunchaku (ヌンチャク,雙節棍, shuāng jié gùn) 2012
 Massimo Calabrò New Techniques of Nunchaku (ヌンチャク,雙節棍, shuāng jié gùn) 2012
 Massimo Calabrò Freestyle Nunchaku House 2012 Italy BBoy
 Massimo Calabrò Freestyle Nunchaku 2012 Avenue Good Way BBoy Bruce Lee Influence

பன்னாட்டு சங்கங்கள்
 World Nunchaku Association  English homepage for the World Nunchaku Association, based in the Netherlands.
 International Techdo Nunchaku Association English homepage for the International Techdo Nunchaku Association, based in Switzerland.

சட்ட விடயங்கள்
 Pro-Nunchaku  German nunchaku site featuring a map of Europe showing the nunchaku laws in different EU-countries  
 Maloney v. Rice: The Nunchaku Case Chronicles the American legal case of Maloney v. Rice (formerly Maloney v. Spitzer and then Maloney v. Cuomo), which was begun in 2003, and which challenges the constitutionality New York's decades-old prohibition on possession of nunchaku in the privacy of one's home for peaceful use in martial arts training, etc.

சண்டைக் கலை ஆயுதங்கள்
பிரண்ட்ஸ் (2001 திரைப்படம்)

ஃப்ரண்ட்ஸ் (Friends) என்பது 2001ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் சித்திக்கின் கதை, திரைக்கதை, இயக்கத்திலும் கோகுல் கிருஷ்ணாவின் வசனத்திலும் விஜய், சூர்யா  முதன்மை கதைமாந்தர்களாக கொண்டு வெளிவந்துள்ளது.

இந்தத் திரைப்படம் ப்ரண்ட்ஸ் என்ற மலையாளத் திரைப்படத்தைத் தழுவியே வெளிவந்துள்ளது.

நடிகர்கள்

பாடல்கள்

இதையும் பார்க்க 
 தமிழ்த் திரைப்படங்களின் பட்டியல், 2001

மேற்கோள்கள் 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யா நடித்துள்ள திரைப்படங்கள்
இளையராஜா இசையமைத்த திரைப்படங்கள்
100 (எண்)

100 (நூறு) (ஆங்கிலம்: One Hundred) என்பது தமிழ் எண்களில் ௱ அல்லது ௧௦௦ என்பதைக் குறிக்கும் இந்து-அராபிய எண் ஆகும். நூறு என்பது தொன்னூற்று ஒன்பதுக்கும் நூற்று ஒன்றுக்கும் இடைப்பட்ட இயற்கை எண்ணாகும்.

கணிதவியல்

காரணிகள் 
 நூறின் நேர்க் காரணிகள் 1, 2, 5, 10, 20, 25, 50, 100 என்பனவாகும்.

சிறப்புகள் 
 விழுக்காடு கணிப்பதற்கு நூறு எண்ணே அடிப்படையாக பயன்படுத்தப்படுகிறது
 முதல் ஒன்பது பகா எண்களின் கூட்டுத்தொகை நூறு ஆகும்
 நான்கு இணை (சோடி) பகா எண்களின் கூட்டுத்கொகை (47 + 53, 17 + 83, 3 + 97, 41 + 59)
 முதல் நான்கு எண்களின் மூன்றடுக்கு கூட்டுத்தொகை நூறு (100 = 13 + 23 + 33 + 43)
 அதுமட்டுமின்றி, 26 + 62 = 100, அதனால் 100 என்பது ஒரு லேலண்டு எண் ஆகும்.
 நூறு 18- கோண எண்ணாகும்
 நூறு ஒரு ஹசார்டு எண் ஆகும்
 மிகச்சரியாக 100 பகா எண்களின் இலக்கங்கள் ஏறு வரிசையில் அமைந்த்துள்ளது (எ. கா. 239, 2357 மற்றும் பல)

அறிவியல் 
 100 என்பது பெர்மியத்தின் அணுவெண் ஆகும்.
 செல்சியஸ் அளவுகோளில் 100 என்பது, நீரின் கொதிநிலையைக் குறிக்கும்.

அரசியல் 
 ஐக்கிய அமெரிக்காவின் மேலவையில் மிகச்சரியாக நூறு உறுப்பினர்கள் உள்ளனர்.
 இந்தியாவில் மகாத்மா காந்தி தேசிய ஊரக வேலை உறுதியளிப்புச் சட்டம் என்பதினை நூறு நாள் வேலைவாய்ப்புத் திட்டம் என்றும் அழைக்கப்படுகிறது.

பணம் 
 பெரும்பாலான நாடுகளில் 100-என்ற எண்ணை அடிப்படையாகக் கொண்டு நாணயம் மற்றும் பண மதிப்பீடு செய்யப்படுகிறது.
எ.கா. 100 பைசா = 1 ரூபாய்

பொழுதுபோக்கு 
 ஒரு திரைப்படம் அல்லது மேடை நாடகம் நூறாவது நாளைக் கடந்து வெற்றிகரமாக நடந்தால், அத்திரைப்படம் அல்லது மேடை நாடகம் மிகப்பெரிய வெற்றி பெற்றதாக எடுத்துக்கொள்ளப்படுகிறது.

விளையாட்டு 
 பெரும்பாலான விளையாட்டுப் போட்டிகளில் 100 என்ற எண் முக்கிய பங்கு வகிக்கின்றது. 
 100 மீற்றர் ஓட்டப் பந்தயம் என்பதில் துவங்கி பெரும்பாலான விளையாட்டுப் போட்டிகளில் 100 அல்லது அதனுடைய அடுக்கை அடிப்படையாகக் கொண்டு போட்டியாளர்களின் இலக்கின் தூரம் நிர்ணயிக்கப்படுகின்றன.
 துடுப்பாட்டத்தில் ஒருவர் 100 - ஓட்டம் எடுக்கும் பொழுது மைதானத்தில் உள்ள அனைவரும் எழுந்து நின்று அவரைப் பாராட்டுகின்றனர்.

பிற துறைகள் 
 வரலாற்றில் ஆண்டுகள் 100 அடிப்படையில் நூற்றாண்டுகளாகக் கணக்கிடப்படுகின்றன. நூற்றாண்டில் உள்ள ஆண்டுகளின் எண்ணிக்கை 100
 இந்தியா, இசுரேல், நேபாளம் மற்றும் கிரீசு நாடுகளில் 100 என்பது காவல்துறையினரின் தொலைபேசி எண்
 பெல்ஜியத்தில், 100 என்பது தீயணைப்பு மற்றும் நோயாளர் ஊர்தியை (ஆம்புலன்சு) தொடர்பு கொள்ள பயன்படும் தொலைபேசி எண்ணாகும்
 ஐக்கிய ராச்சிய நாடுகளில், 100 என்பது தொலைபேசி இணைப்பகத்தின் எண்
 100 என்பது மீயுரை பரிமாற்ற நெறிமுறையில் வாடிக்கையாளர் தன்னுடைய கோரிக்கையினை தொடர வேண்டும் என்பதற்கான அறிவிப்பு

மேற்கோள்கள்

வெளி இணைப்புகள் 

 On the Number 100 

எண்கள்
முழு எண்கள்
ஆனந்த பவன்

ஆனந்த பவன் அல்லது சுவராஜ் பவன் அலகாபாத்திலுள்ள நேரு குடும்பத்தின் பூர்வீக இல்லமாகும். ஆனந்த பவனில் மோதிலால் நேரு, ஜவகர்லால் நேரு, இந்திரா காந்தி ஆகியோர் பயன்படுத்திய அறைகள் கண்ணாடி பேழைகளால் பாதுகாக்கப்பட்டுள்ளது. அறையினுள் அவர்கள் பயன்படுத்திய படுக்கை மற்றும் மேஜைகள் உள்ளன. ஜவஹர் பயன்படுத்திய புத்தகங்கள் மற்றும் தன் கைப்பட எழுதிய சில கடிதங்களும் காட்சிக்கு வைக்கப்பட்டுள்ளன.

இங்கு இந்திரா காந்தி 1917 இல் பிறந்தார்,  இந்திய விடுதலை போராட்டத்திற்காக பல முடிவுகள் எடுக்கப்பட்டது. ஆனந்த பவனுக்கு அருகிலுள்ள ஸ்வராஜ் பவன் 1930 இல் மோதிலால் நேருவால் இந்திய தேசிய காங்கிரசுக்கு நன்கொடையாக அளிக்கப்பட்டது. 

ஆனந்த பவனை இந்திரா காந்தி 1970இல் நாட்டிற்கு அர்பணித்தார். பள்ளிக் குழந்தைகளின் அறிவியல் மற்றும் கல்வி பயன்பாட்டிற்காக இது அருங்காட்சியகமாக அரசால் பராமரிக்கப்படுகிறது. தற்போது ஆனந்த பவன் அல்லது சுவராஜ் பவன் அலகாபாத்திலுள்ள முக்கிய சுற்றுலா தலமாகும்.

மேற்கோள்கள்

படத்தொகுப்பு

உத்தரப் பிரதேசம்
இந்தியச் சுற்றுலாத் தலங்கள்
சைவ வெள்ளாளர்

சைவ வெள்ளாளர் அல்லது சைவ வேளாளர் (Saiva Vēlālar) எனப்படுவோர், தமிழர்களின் குலத்தொழில் அடிப்படையில் வேளான்மையைக் குலத்தொழிலாக கொண்டதுடன் சைவ சமய நெறிகளை கடைப்பிடிப்பவர்களாகவும் இருப்பதனால் சைவ வேளாளர் என அறியப்படுகின்றனர். இவர்கள் தமிழ்நாடு, இலங்கை, மட்டுமல்லாமல் புலம்பெயர் நாடுகளிலும் வாழுகின்ற தமிழ் இனத்தின் ஒரு சமூக குழுவினர் ஆவர். இவர்களை வட தமிழகத்தில் சைவ முதலியார் என்றும் தென் தமிழகத்தில் சைவப் பிள்ளை என்றும் அழைப்பர்.

இந்த சமூகத்தை சேர்ந்தவர்கள் சைவ உணவை பெரும்பான்மையாக உட்கொள்ளும் பழக்கம் கொண்டவர்கள். வேளாண்மை தொழில் மட்டுமின்றி கணக்காயர்களாகவும், சில அரசர்களிடம் அமைச்சர்களாகவும் இருந்துள்ளனர்.

வேறுபாடு
இவர்கள் வேளான்மை செய்வதை குலத்தொழிலாக கொண்டவர்கள் என்றாலும், சைவ சமய நெறிகளை கடைபிடிப்பதனால், அல்லது சைவ சமயத்திற்கு முதன்மை இடம் கொடுப்பவர்கள் என்பதனால், சைவ வேளாளர்கள் என ஏனைய வேளாளர் சமூகத்தினரிடம் இருந்து வேறுபடுத்தி அடையாளப் படுத்துகின்றனர். அதேவேளை சைவ கோயில்களில், கோயில் குருக்கள்களாகவும் இவர்கள் பணியாற்றுவது குறிப்பிடத்தக்கது. இலங்கை யாழ்ப்பாணத்தைப் பொறுத்தவரை, வேளாளர்கள் என பொதுவாக அடையாளப் படுத்திக்கொண்டவர்கள், கிருத்துவ சமயத்தின் வருகையைத் தொடர்ந்து, கிருத்துவ சமயத்திற்கு மாறியவர்கள் தம்மை கிருத்துவ வேளாளர் என ஒரு தனித்த உட்பிரிவாக அடையாளப்படுத்திக்கொண்டனர். அதேவேளை அவர்களில் இருந்து வேறுபடுத்திக் காட்ட, தொடர்ந்து சைவ சமயத்தை பின்பற்றி வந்த வேளாளர்கள், தம்மை சைவ வேளாளர் என அடையாளப் படுத்திக்கொண்டனர்.

தமிழ்நாடு அரச இட ஒதிக்கீடு
இவர்கள் தமிழ்நாடு அரசு இடஒதுக்கீட்டுப் பட்டியலில், முற்பட்ட பிரிவில் உள்ளனர். இவர்களை வட தமிழகத்தில்  சைவ முதலியார்  என்றும் தென் தமிழகத்தில்  சைவப் பிள்ளை என்றும் அழைப்பர்.

குறிப்பிடத்தக்க நபர்கள் 
வ. உ. சிதம்பரனார் - இந்தியா விடுதலைப் போராட்ட வீரர். 
 எம். பக்தவத்சலம் - முன்னாள் தமிழக முதலவர்
 பி. டி. ராஜன்- முன்னாள் சென்னை மாகாண முதலவர் 
 முத்தையா முதலியார் - முன்னாள் அமைச்சர் 
 இரா. நெடுஞ்செழியன் - முன்னாள் திமுக பொதுச் செயலாளர் 
 க. அன்பழகன் - முன்னாள் திமுக பொதுச் செயலாளர் 
 முத்துரங்க முதலியார் - இந்தியா விடுதலைப் போராட்ட வீரர் 
 பி. டி. ஆர். பழனிவேல்ராசன்
 கே. எஸ். ரவிக்குமார் - திரைப்பட இயக்குநர் 
 கா. சு. பிள்ளை - தமிழறிஞர்
 பழனிவேல் தியாகராசன்

இதனையும் காண்க 
 முதலியார்

மேற்கோள்கள் 

தமிழரில் சாதிகள்
வேளாளர்
செந்தமிழ் (இதழ்)

செந்தமிழ் என்பது 1902-ஆம் ஆண்டு டிசம்பர் 7 முதல் வெளிவரும் ஒரு மாத இதழ்.

வெளியீடு 
பாண்டித்துரைத் தேவர் அவர்களால் மதுரையில் உருவாக்கப்பட்ட மதுரைத் தமிழ்ச் சங்கம் இதனை வெளியிட்டு வருகிறது.

உள்ளடக்கம் 
தனி நூலாக வெளிவராத பல பழமையான தமிழ் இலக்கியங்கள் இதில் வெளியிடப்பட்டுள்ளன. சங்கத் தமிழ் நூல்கள் விளக்கம், தமிழ்ப் புலவர்கள் குறிப்பு, தமிழ்த் தேர்வு விபரம், பல்சுவைக் குறிப்புகளை வெளியிட்டது.

தமிழ் ஆராய்ச்சிக் கட்டுரைகள் மட்டுமே இதில் இடம் பெறும். இரணியவதைப் பரணி என்னும் நூல் அவற்றுள் ஒன்று. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

வெளி இணைப்புகள்
தமிழம் இணையத்தில் "செந்தமிழ்"

மொழியியல் தமிழ் இதழ்கள்
இந்தியத் தமிழ் இதழ்கள்
1920 களில் வெளிவந்த தமிழ் இதழ்கள்
தனித்தமிழ் இதழ்கள்
தமிழ்நாட்டுச் சிற்றிதழ்கள்‎
.ad

.ad என்பது அண்டோராவிற்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1996ஆம் ஆண்டில் அறிமுகப்படுத்தப்பட்டது. இந்த ஆள்களப் பெயர் அண்டோரா ஆள்களப் பதிவகத்தால் வழங்கப்படுகிறது.

.ad என்ற ஆள்களப் பெயர் வணிகப் பயன்பாடுகளுக்காகப் பயன்படுத்தப்படுகின்றது.

Ad என்பது ஆங்கிலச் சொல்லான Advertisementஇன் சுருக்கம் என்பதால் ஆள்களக் கொந்துதல் மூலம் விளம்பர நிறுவனங்களாலும் பயன்படுத்தப்பட்டு வருகின்றது.

இரண்டாம் நிலை ஆள்களப் பெயர்கள் 
.nom.ad என்ற இரண்டாம் நிலை ஆள்களப் பெயர் வணிக நோக்கற்ற நிறுவனங்களுக்கும் தனியார் பயன்பாட்டிற்கும் பயன்படுத்தப்படுகின்றது.

இதையும் பார்க்க 
 அண்டோரா

மேற்கோள்கள் 

இணைய ஆட்களங்கள்

he:סיומת אינטרנט#טבלת סיומות המדינות
sv:Toppdomän#A
கலசப்பாக்கம்

கலசப்பாக்கம்  (ஆங்கிலம்:Kalasapakkam), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் உள்ள கலசப்பாக்கம் வட்டம், கலசப்பாக்கம் ஊராட்சி ஒன்றியம், கலசப்பாக்கம் (சட்டமன்றத் தொகுதி) ஆகியவற்றின் நிர்வாகத் தலைமையிடமாக அமைந்துள்ளது. இது திருவண்ணாமலை மக்களவைத் தொகுதிக்கு உட்பட்டதாகும் கலசப்பாக்கம் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

அமைவிடம்
கலசப்பாக்கம்   நகரம் கடலூர் - திருவண்ணாமலை - வேலூர் - சித்தூர் - தேசிய நெடுஞ்சாலையில் அமைந்துள்ளது. இந்த நகரத்தின் வடக்கே போளூர் 10 கி.மீ. தொலைவிலும், ஆரணி 35 கி.மீ. தொலைவிலும் மற்றும் வேலூர் 58 கி.மீ. தொலைவிலும், தெற்கில் மாவட்ட தலைமையிடமான திருவண்ணாமலை 26 கி.மீ. தொலைவிலும், மேற்கே செங்கம் 43 கி.மீ. தொலைவிலும் அமைந்துள்ளன.

மக்கள் தொகை 
2001 ஆம் ஆண்டு கணக்கெடுப்பின் படி  கலசபாக்கம்-பூண்டி வருவாய் நகரில் 31,000 மக்கள் வாழ்கிறார்கள் .

சாலை வசதிகள்

கலசப்பாக்கம் நகரில் சாலை வசதிகள் உள்ளது.

 மாநில நெடுஞ்சாலை - கடலூர் - திருவண்ணாமலை - வேலூர் -  சித்தூர் சாலை

 மாநில நெடுஞ்சாலை - விழுப்புரம் - திருவண்ணாமலை - வேலூர் - மங்களூரு சாலை

 மாநில நெடுஞ்சாலை - திருவண்ணாமலை - ஆரணி - காஞ்சிபுரம் சாலை

 மாவட்ட சாலை - கலசப்பாக்கம் - கடலாடி - புதுப்பாளையம் சாலை

ஆகிய கலசப்பாக்கம் நகரின் வழியாக நகரத்தை இணைக்கிறது.

போக்குவரத்து வசதிகள்
வேலூர், ஆரணி, போளூர், திருவண்ணாமலை ஆகிய இடங்களுக்கு அதிகப்படியான பேருந்து சேவைகள் உள்ளன. துரிஞ்சிகுப்பம், அவலூர்பேட்டை, பாடகம், மங்கலம், ஆதமங்கலம்புதூர், பர்வதமலை, மன்சுராபாத் ஊர்களுக்கு நகர பேருந்துகள் இயக்கப்படுகிறது.

சிறப்பு 
கலசப்பாக்கம் வட்டத்தின் தலைநகரும் இதுவே ஆகும். புனித நகரமாக கருதப்படும் இந்நகரில் திருமாமுதீஸ்வரர்  திருக்கோயில் உள்ளது.

நிர்வாகம் மற்றும் அரசியல்
இந்நகரம் சிறப்பு நிலை ஊராட்சியாக தரம் உயர்த்தப்பட்டு இன்று வரை செயல்பட்டு வருகிறது. கலசப்பாக்கம் நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை ஊராட்சியாகும். இந்த நகரை கலசப்பாக்கம் ஊராட்சியின் நிர்வாகம் மூலம் தூய்மைப்படுத்துகிறது.

அரசியல்
 கலசப்பாக்கம் (சட்டமன்றத் தொகுதி) தமிழகத்தின் பழமையான தொகுதிகளில் ஒன்றாகும். இது 1952ஆம் ஆண்டு உருவாக்கப்பட்டது. 

 தமிழ்நாட்டில் உள்ள 234 சட்டமன்றத் தொகுதிகளில் கலசப்பாக்கம் தொகுதி ஒன்றாகும். கலசப்பாக்கம் ஊராட்சியானது, கலசப்பாக்கம் சட்டமன்றத் தொகுதிக்கும் மற்றும் திருவண்ணாமலை மக்களவைத் தொகுதிக்கும் உட்பட்டதாகும்.

 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த திரு.பெ.சு.தி.சரவணன் வென்றார்.

வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் கலசப்பாக்கம் வட்டமும் ஒன்றாகும். இந்த வட்டத்தை போளூர் வட்டத்தின் சிலப் பகுதிகளை கொண்டு 2012 ஆம் ஆண்டு உருவாக்கப்பட்டது. இந்த வட்டத்தில் 52 வருவாய் கிராமங்களும், 1,40,301 மக்கள் தொகையும் கொண்டது. இந்த வட்டத்தில் கலசப்பாக்கம் ஊராட்சி மற்றும் கலசப்பாக்கம் ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.

மேற்கோள்கள்

திருவண்ணாமலை நகர விரிவாக்கப் பகுதிகள்
திருவண்ணாமலை மாவட்டத்திலுள்ள ஊர்களும் நகரங்களும்
உணவுக்குழு

உணவுக்குழு (Food group) என்பது ஒரே மாதிரியான ஊட்டப் பண்புகளைப் பெற்றுள்ள உணவுகளின் தொகுப்பு. சரிவிகித உணவில் ஒவ்வொரு உணவுக்குழுவில் இருந்தும் ஓர் உணவு அடங்கியிருக்கும். இட்லியை ஓர் எடுத்துக்காட்டாகக் கொண்டால் இதில் உள்ள அரிசி, தானியங்கள் எனும் உணவுக்குழுவையும் உளுந்து, பருப்புவகைகள் எனும் உணவுக்குழுவையும் சேர்ந்தது.

மேற்கோள்கள்

உணவுகள்
ஆகுளி (இசைக்கருவி)

ஆகுளி (aguli) என்பது ஒருவகைச் சிறுபறையாகும். இந்தத் தாளவிசைக்கருவி முழவுக்கு இணையாகவும் துணையாகவும் அமையும். துடி - கொம்பு - ஆகுளி - இவை மூன்றும் ஐவகை நிலங்களில் குறிஞ்சித்திணைக்குரிய இசைக்கருவியாகக் குறிப்பிடப்படுகின்றன.

இலக்கியங்களில் ஆகுளி

பெரிய புராணம் 

வெல்லும் படையும், தறுகண்மையும், கூடிய சொல்லும் உடைய வேட்டுவர் கூட்டங்களில் எங்கும் கொல்,
எறி, குத்து, என்றும் ஆரவாரித்துக் கூடுதலால் எழும் ஓசைகளேயல்லாமல் சிலவாய பரல்களையுடைய உடுக்கையும், ஊதுகொம்பும் சிறிய முகமுடைய ஆகுளியும் (சிறுபறையும்) சேர்ந்து பெருகுகின்ற ஒலியினும் மிக்குச் சத்தித்து ஓடும் அருவிகள் அங்கே எங்கும் உள்ளன. என்பது இதன் பொருளாகும்.     ஆகுளி, சிறுகணாகுளி எனக் குறிப்பிடப்படுகிறது. எனவே  துடியினை விட ஆகுளி சிறிய முகமுள்ளன என அறியலாம். இக்கருவிகள் குறிஞ்சி நிலக்குறவர்களின் வேட்டையின்போதும் பாட்டுக்களிலும், குறிஞ்சி நிலத்திருவிழாக்களிலும் பயன்பட்டன.

வேடர்கள் வேட்டையாடும் போது எல்லாப் பக்கங்களிலும், சுற்றிலும் முற்றுகையிட்டாற் போல் வளைந்து சூழ்ந்து. கொம்பு, ஆகுளி, பம்பை, கைவிளி என்றிவற்றின் ஓசைகளுடன் சூழ்ந்து சென்றனர்
பெரிய ஓசைகளுடன் சூழ்தலால் முழை புதர் முதலிய மறைவிடங்களிற் பதுங்கியிருக்கும் விலங்குகள் பயந்துவெளிப்பட்டு ஓடும்போது அவற்றை வேட்டையாடுவர்; ஓடுவதனால் அடிச்சுவடுகண்டு அதற்குத் தக்கவாறு செய்வர். இது வேட்டையில் முற்ம்ற்செய்தொழில்களில் ஒன்று. இதனை விலங்கு எழுப்புதல் என்பர்.

புறநானூறு

மலைபடுகடாம் 
மலைபடுகடாம் எனும் நூலில் பழந்தமிழரின் பத்து இசைக்கருவிகள் பட்டியலிடப்பட்டுள்ளன. அவை, முழவு, ஆகுளி, பாண்டில், கொட்டு, தூம்பு, குழல், அரி, தட்டை, எல்லரி, பதலை(தவில்)  ஆகியவையாகும்.

இவற்றையும் காணவும் 
 சைவத் திருமுறைகளில் குறிப்பிடப்படும் இசைக்கருவிகள்

மேற்கோள்

வெளியிணைப்புகள் 
 http://www.tamilvu.org/slet/l41C2/l41C2per.jsp?sno=654

தமிழர் இசைக்கருவிகள்
தோற் கருவிகள்
யசோதை

யசோதை, இந்துத் தொன்மக் கதைகளின் படி, நந்தரின் மனைவி. இவரே கிருட்டிணனை வளர்த்தவர். வசுதேவர் கிருட்டிணன் பிறந்ததும் அவனது மாமன் கம்சனிடம் இருந்து காப்பாற்றுவதற்காக கிருட்டிணனை கோகுலத்தில் இருந்த நந்தர், யசோதை ஆகியோரிடம் கொடுத்து வளர்க்கச் சொன்னார். மேலும் இவரே பலராமரையும் சுபத்திரையையும் வளர்த்தார்.

உசாத்துணை
 பாகவத புராணம்

மேற்கோள்கள்

பாகவத புராண மாந்தர்
சுலோச்சனா

இராமாயணக் கதையின் படி, சுலோச்சனா பாம்புகளின் அரசனான சேச நாகனின் மகள் ஆவார். இவளை இராவணின் மகனான இந்திரசித்து மணந்து கொண்டான். கதைகளில் சுலோச்சனா வீரம் மிகுந்தவளாகக் காட்டப்படுகிறாள். இந்திரசித்து இராமனுடன் போரிடச் செல்கையில் அழாமலும் அவனைத் தடுக்காமலும் சுலோச்சனா வீரத்துடன் இருந்ததாகக் கூறப்படுகிறது.

மேற்கோள்கள்

இராமாயணக் கதைமாந்தர்கள்
10 (எண்)

பத்து (Ten) என்பது தமிழ் எண்களில் ௰ அல்லது ௧௦ என்பதைக் குறிக்கும் இந்து-அராபிய எண் ஆகும். பத்து என்பது ஒன்பதிற்கும் 11இற்கும் இடைப்பட்ட இயற்கை எண் ஆகும்.

காரணிகள்
பத்தின் நேர்க் காரணிகள் 1, 2, 5, 10 என்பனவாகும்.

இயல்புகள்
 பத்து ஓர் இரட்டை எண்ணாகும்.
 பத்தை இரண்டு வர்க்கங்களின் கூட்டுத்தொகையாக எழுதலாம்

 இரண்டு முதன்மை எண்களின் கூட்டுத்தொகையாக இரண்டு வழிகளில் எழுதக்கூடிய மிகச் சிறிய எண் பத்து ஆகும்.

 பத்தானது நான்காவது முக்கோண எண் ஆகும்.
 நேர்விளிம்பையும் கவராயத்தையும் பயன்படுத்தி ஒரு பதின்கோணியை ஆக்கலாம்.

எண் முறைமைகள்

பதின்ம எண் முறைமை

பத்தை அடியாகக் கொண்ட எண் முறைமை பதின்ம எண் முறைமை என அழைக்கப்படும்.

ஏனைய எண்முறைமைகள்
ஏனைய எண்முறைமைகளில் பத்தானது பின்வருமாறு காட்டப்படும்.

அடிப்படைக் கணித்தல்கள்

அறிவியலில்
 நியானின் அணுவெண் பத்தாகும்.

ஆட்டங்களில்
 அமெரிக்கக் காற்பந்தாட்டத்தில் ஓர மண்டலங்கள் பத்து யார் நீளங்கொண்டவை.
 அடிப்பந்தாட்டத்தில் ஆட்டத்தின்போது களத்தில் நிற்கக்கூடிய கூடிய வீரர்களின் எண்ணிக்கை பத்து ஆகும்.
 கூடைப்பந்தாட்டத்தில் தரையிலிருந்து பேற்றின் உயரம் பத்தடி ஆகும்.
 துடுப்பாட்டத்தில் எதிரணியை முற்றாக ஆட்டமிழக்கச் செய்வதற்குப் பத்து இலக்குகளை வீழ்த்த வேண்டும்.

இதையும் பார்க்க
 பதின்மம்

மேற்கோள்கள்

வெளி இணைப்புகள்

முழு எண்கள்
பெல்லாரி (மக்களவைத் தொகுதி)

பெல்லாரி மக்களவைத் தொகுதி () கருநாடகாவில் உள்ள 28 மக்களவைத் தொகுதிகளில் ஒரு தொகுதியாகும். இத்தொகுதி பழங்குடியினருக்காக ஒதுக்கப்பட்டுள்ளது. 2009ல் நடைபெற்ற மக்களவைத் தேர்தலில் பாரதிய ஜனதா கட்சியைச் சேர்ந்த சாந்தா வெற்றி பெற்றதாக அறிவிக்கப்பட்டதை எதிர்த்து தொடரப்பட்ட வழக்கில் தேர்தல் முடிவை ரத்து செய்து கர்நாடகா உயர்நீதிமன்றம் சூன் 11, 2012 அன்று அறிவித்தது

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

மக்களவை உறுப்பினர்கள் 
மைசூர் மாகாணம்.:
1951: டேக்கூர் சுப்பிரமணியம், இந்திய தேசிய காங்கிரசு
1957: டேக்கூர் சுப்பிரமணியம், இந்திய தேசிய காங்கிரசு
1962: டேக்கூர் சுப்பிரமணியம், இந்திய தேசிய காங்கிரசு
1967: V.K.R.V. Rao, இந்திய தேசிய காங்கிரசு
1971: V.K.R.V. Rao, இந்திய தேசிய காங்கிரசு
கர்நாடக மாநிலம்:
1977: K.S. Veera Bhadrappa, இந்திய தேசிய காங்கிரசு
1980: R.Y. Ghorpade, இந்திய தேசிய காங்கிரசு
1984: Basavarajeshwari, இந்திய தேசிய காங்கிரசு
1989: Basavarajeshwari, இந்திய தேசிய காங்கிரசு
1991: Basavarajeshwari, இந்திய தேசிய காங்கிரசு
1996: K.C. Kondaiah, இந்திய தேசிய காங்கிரசு
1998: கே. சி. கொண்டயா, இந்திய தேசிய காங்கிரசு
1999: சோனியா காந்தி, இந்திய தேசிய காங்கிரசு
2004: ஜி. கருணாகர ரெட்டி, பாரதிய ஜனதா கட்சி
2009: ஜே. சாந்தா, பாரதிய ஜனதா கட்சி

2014:  ஸ்ரீராமுலு, பாரதிய ஜனதா கட்சி

மேற்கோள்கள் 

 இந்தியத் தேர்தல் ஆணையம் -http://www.eci.gov.in/StatisticalReports/ElectionStatistics.asp

இவற்றையும் பார்க்கவும் 
 பெல்லாரி மாவட்டம்
 மக்களவைத் தொகுதிகளின் பட்டியல்

பள்ளாரி மாவட்டம்
கிருஷ்ணா டாவின்சி

வெங்கடகிருஷ்ணன் என்னும் இயற்பெயரைக்கொண்ட கிருஷ்ணா டாவின்சி (பிறப்பு: மே 7, 1968 இறப்பு: ஏப்ரல் 4, 2012)  ஓர் இதழாளர், எழுத்தாளர், திரைப்பட உரையாடல் எழுதுநர், நடிகர் எனப் பன்முகம் கொண்டவர்.

சுகந்தி என்னும் புனைப்பெயரில் கதைகள் எழுதிய தன் தந்தையைப் பார்த்து எழுத்தார்வம் கொண்டவர்.  பலதுறை அறிஞரான லியானர் டோ டாவின்சியைப் போல தானும் பல்துறை வல்லுநராகத் திகழவேண்டும் என விரும்பி கிருஷ்ணா டாவின்சி என தன்னுடைய பெயரை மாற்றிக்கொண்டார்.  தென்னக இருப்புப்பாதைத் துறையில் பயணச்சீட்டு ஆய்வாளாரக வாழ்க்கையைத் தொடங்கிய இவர் முழுநேர எழுத்தாளராக மாறிவிட்டார். மாயக்குதிரை என்னும் இவரது முதல் தொடர்கதை கல்கி இதழில் வெளிவந்தது.  அதனையொட்டிய சில நாட்களிலேயே குமுதம் இதழின் ஆசிரியர் குழுவில் இடம்பெற்றார்.  தமிழின் முதல் இணைய இதழான குமுதம்.காம் இதழின் முதற் பொறுப்பாசிரியர்.  திரைப்படத்துறையிலும் எழுத்துலகிலும் செயற்பட்டுக்கொண்டிருந்தவர். 28 புதினங்களும் 50 சிறுகதைகள், எண்ணற்ற கட்டுரைகளை எழுதியவர்.

நூல்கள் 
 ஆதலினால் ரொமான்ஸ் செய்வீர், ஆனந்தவிகடன் வெளியீடு, சென்னை
 ஆஷா ஒரு புதையல், மணிமேகலைப் பிரசுரம், 1996, 168 பக்கங்கள்.
 இசையாலானது, பாரதி புத்தகாலயம், சென்னை; 2012 ஏப்ரல்; 90 பக்கங்கள், ரூ.50/-
 இனிய மனது இணையும்பொழுது, மணிமேகலைப் பிரசுரம், 
 இன்னொரு முறை காதலிப்போம், மணிமேகலைப் பிரசுரம், 1996, 168 பக்கங்கள்.
 ஒரு கனவின் இசை, விகடன் பிரசுரம், ரூ.60/-
 காதல் சங்கிலி, மணிமேகலைப் பிரசுரம், 1996, 175 பக்கங்கள்.
 பூவுலகின் கடைசிக்காலம், பாரதி புத்தகாலயம், சென்னை; முதற்பதிப்பு ?, 108 பக்கங்கள்; ரூ.50/-
 பெண் என்னும் பறவை, மணிமேகலை பிரசுரம்,
 நான்காவது எசுடேட், குமுதம் பு(து)த்தகம், 2004, 144 பக்கங்கள், ரூ.65/-

படைப்புகள்

நெடுங்கதைகள் 
 அடிமை 89 (1991)
 ஆக்டோபஸ் அதிர்ச்சிகள் (மாலைமதி 1999 - மே -5)
 இனிய மனது இணையும்பொழுது
 என் இனிய தமிழ்மக்களே!
 ஒரு மர்மமான மரணம் (மாலைமதி 1990-11-22)
 கடலோரக் கொலைகள் (மாலைமதி 1992 பிப் 2)
 கோடையில் ஒருமின்னல்
 மாயக்குதிரை
 வைரப்பாம்புகள் (மாலைமதி 1990 - பிப்ரவரி- 8)

சிறுகதைகள் 
 அச்சக்காடு
 குட்டிமயில்
 காலா என் காலருகே வாடா, ஆனந்தவிகடன்

தொடர்கதைகள் 
 நான்காவது எசுடேட்
 ஸ்வேதா, 1997, குமுதம்

கவிதைகள் 
 லவ் பேர்ட்ஸ்

கட்டுரைகள் 
 ஹைக்கூத் தீவுகள்
 பூட்டிய அலமாரியினுள் கவிதைப் புதையல், புதிய புத்தகம் பேசுது.
 சூரியனுக்குக் கீழே..,

பணியாற்றிய திரைபடங்கள் 
 வர்ணம் (2011)
 வயது 18 (நடிகர்)
 சித்து ப்ளஸ் டூ. தயாரிப்பு: கே.பி.ஆர். மீடியா பிரைவேட் லிமிடெட். திரைக்கதை, வசனம், இயக்கம்: கே.பாக்யராஜ். கதை: கிருஷ்ணா  டாவின்சி

இலக்கியச் சிந்தனைத் தேர்வு
இலக்கியச் சிந்தனை அமைப்பால் தேர்வுசெய்யப்பட்ட சிறுகதைகள்: 
 குட்டிமயில், குமுதம், 2005 ஏப்ரல்
 காலா என் காலருகே வாடா, 2012 ஏப்ரல்

சான்றடைவு

வெளி இணைப்புகள் 
எதிர்பாராமல் வந்தவர் - கிருஷ்ணாவைப் பற்றி அ.முத்துலிங்கத்தின் நினைவலைகள் 
 அச்சக்காடு - கிருஷ்ணா டாவின்சி சிறுகதை
 காலா... அருகே வாடா - கடைசிச் சிறுகதை - ஆனந்தவிகடன், 2012 ஏப்ரல் 18 

தமிழக எழுத்தாளர்கள்
2012 இறப்புகள்
தமிழகப் பத்திரிகையாளர்கள்
1968 பிறப்புகள்
தருப்பைப்புல்

தருப்பைப்புல் என்பது Desmostachya bipinnata என்ற அறிவியல் பெயர் கொண்ட புல்வகையைச் சேர்ந்த தாவரம் ஆகும். இது புதர்ச் செடியாகத் தரையடி மட்டத் தண்டிலிருந்து செழித்து வளரும். இதில் பல வகைகள் உண்டு. தருப்பைப் பொதுவாக ஆங்கிலத்தில் ஆல்பா புல் (Halfa Grass), Big cordgrass, மற்றும் உப்புக்கோரைப்புல் (Salt reed-grass) என அறியப்படுகிறது. பண்டைய மனித உலக வரலாற்றில் அறியப்பட்ட மற்றும் பயன்படுத்தப்பட்ட இத்தாவரம் இந்தியாவில் "தாப்" (Daabh), தர்ப்பை (Dharbha), குசம் அல்லது குசா (Kusha) முதலிய பல பெயர்களால் வழங்கப்படுகிறது.

பரவல் 
தருப்பை  வடகிழக்கு மற்றும் மேற்கு வெப்பமண்டலப் பகுதிகள், வடக்கு ஆப்பிரிக்கா, அல்ஜீரியா, சாட், எகிப்து, எரித்திரியா, எத்தியோப்பியா லிபியா, மொரிடானியா(Mauritania), சோமாலியா, சூடான், மற்றும் துனிசியா) ஆகிய நாடுகளிலும்,  மத்திய கிழக்கு நாடுகள் மற்றும் மித வெப்ப மண்டல மற்றும் வெப்பமண்டல  நாடுகளான ஆசியா, ஆப்கானிஸ்தான், சீனா, இந்தியா, ஈரான், ஈராக், இஸ்ரேல், மியான்மார், நேபாளம், பாக்கிஸ்தான், சவுதி அரேபியா, தாய்லாந்து). ஆகிய இடங்களிலும் காணப்படுகிறது.

பயன்கள்

மருத்துவம் 
நாட்டுப்புற மருத்துவத்தில் தருப்பையானது வயிற்றுக்கடுப்பு மற்றும் பெரும்போக்கு எனப்படும் மாதவிடாய் மிகைப்பு, மற்றும் டையூரிடிக் எனப் பல்வேறுநோய்களின் சிகிச்சைக்குப்  பயன்படுத்தப்பட்டு வருகிறது. மேலும் யுனானி மருத்துவத்திலும், ஆயுர்வேதம் மற்றும் சித்த மருத்துவத்திலும் பயன்படுத்தப்படுகிறது.

பிற பயன்கள் 
வறண்ட பகுதிகளில், தருப்பை கால்நடைகளுக்குச் சிறந்த தீவனமாகப் பயன்படுத்தப்படுகிறது.

களை 
ஆற்றோரங்களில் தானாகவே விளையும் தருப்பையானது, கோதுமைப் பயிர் விளை நிலங்களில் பொதுவாகக் களையாக வளர்கிறது.

சமயம் 

இந்து மற்றும் புத்த சமயத்தில் தருப்பை  பண்பாட்டு முதன்மைத்துவம் வாய்ந்த ஒரு புனிதத் தாவரமாகும். இது புத்தர் ஞான ஒளி பெறுவதற்காகத் தியானம் செய்வதற்கான ஒரு ஆசனமாகப் பயன்பட்டு வந்தது.  ரிக் வேதத்தில்(Rig Veda) மதச் சடங்குகள் செய்யப்பயன்படும் ஒரு புனிதத் தாவரமாகத் தருப்பைக் குறிப்பிடப்படுகிறது. மேலும் இது துறவிகள், மத போதகர்கள் மற்றும் இறைவனுக்கான ஆசனமாகவும் குறிப்பிடப்பட்டுள்ளது. பகவத் கீதையில் தியானம் செய்வதற்குச் சிறந்த ஆசனமாகக் கிருட்டிணனால் தருப்பையாசனம் பரிந்துரைக்கப்படுகிறது.

வகைகள் 
தருப்பையில் ஏழுவகை உண்டு.அவை,
 குசை
 காசம்
 தூர்வை
 விரிகி
 மஞ்சம்புல்
 விசுவாமித்திரம்
 யவை
என்பன.
மேலும் நுனிப்பகுதி பருத்துக் காணப்படின் அது பெண்தருப்பை எனவும், அடிப்பகுதி பருத்திருப்பின் அது  அலி தர்ப்பை எனவும், அடிமுதல் நுனி வரை ஒரே சமமாக இருப்பது ஆண் தருப்பை எனவும் வழங்கப்படுகிறது.

தமிழ் இலக்கியங்களில் தருப்பை

கம்பராமாயணம்

பெரும்பாணாற்றுப்படை 
பெரும்பாணாற்றுப்படையில் கூரைகள் தருப்பையால் வேயப்பட்டிருந்தன எனக் குறிப்பிடப்படுகிறது.

சிலப்பதிகாரம்

உசாத்துணை

மேற்கோள்கள் 

செடிகள்
சீனத் தாவரங்கள்
இந்தியத் தாவரங்கள்
மட்டக்களப்பு வரலாறு - ஒரு அறிமுகம் (நூல்)

மட்டக்களப்பு வரலாறு - ஒரு அறிமுகம் என்னும் நூல் மட்டக்களப்பு வரலாறு பற்றிய சமகால ஆய்வு நூலாகும்.

நூலின் பிரதான பகுதிகள்
 அத்தியாயம் 1: நுழைவாயில்
 அத்தியாயம் 2: ஈழமும் அதன் மொழிவழிப் பாரம்பரியமும்
 அத்தியாயம் 3: மட்டக்களப்பின் எல்லைகளும் அதன் நில அமைவும்
 அத்தியாயம் 4: மட்டக்களப்பின் பூர்வீகக் குடிகளும் குடியேற்றங்களும்
 அத்தியாயம் 5: மட்டக்களப்பின் பிரதேச ஆட்சியாளர்களும் செயற்பாடுகளும்
 அத்தியாயம் 6: மட்டக்களப்புச் சமூகங்களும் அவற்றின் விரிவாக்கமும்
 அத்தியாயம் 7: மட்டக்களப்புச் சமூக அமைப்பிலிருந்து மாறுபடும் பண்டைய மரபுவழிச் சமூகங்கள்
 அத்தியாயம் 8: மட்டக்களப்பின் மதவழிச் சமூகங்கள்
 அத்தியாயம் 9: சிங்களவர்கள்

வெளி இணைப்புகள்
 மட்டக்களப்பு வரலாறு - ஒரு அறிமுகம்)  நூலகம்

மட்டக்களப்பு வரலாறு
ஈழத்து நூல்கள்
ஈழத்து வரலாற்றியல் தமிழ் நூல்கள்
2005 தமிழ் நூல்கள்
தேவேந்திரகுல வேளாளர் கூட்டமைப்பு

தேவேந்திரகுல வேளாளர் கூட்டமைப்பு (Devendra Kula Vellalar Federation) ஒரு தமிழ்நாட்டு, அரசியல் கட்சியாகும். இக்கட்சி பெரும்பாலும் மள்ளர் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் சி. பசுபதி பாண்டியன் ஆவார்.

வரலாறு 
இது 1993 ஆம் ஆண்டு, சூன் 12 அன்று சி. பசுபதி பாண்டியன் என்பவரால் துவங்கப்பட்டது. இக்கட்சியானது 2011 ஆம் ஆண்டு நடைபெற்ற சட்டமன்றத் தேர்தலில், திருநெல்வேலி சட்டமன்றத் தொகுதியில் போட்டியிட்டது. மேலும் சனவரி 10, 2012 அன்று திண்டுக்கல் மாவட்டம் நந்தவனப்பட்டியில், பசுபதி பாண்டியன் வெட்டிக் கொலை செய்யப்பட்டார். அவர் மறைவிற்குப் பிறகு, தூத்துக்குடி மாவட்டம், ஆத்தூரைச் சார்ந்த பா. ராஜேந்திரன் மாநிலச் செயல் தலைவராக செயல்பட்டு வருகிறார்.

கட்சியின் கொள்கைகள் 
 பள்ளர் சமூகத்தின் உட்பிரிவுகளான, குடும்பன், தேவேந்திர குலத்தார் காலாடி, பண்ணாடி, கடையன், வயக்காரன், வாதிரியான், மூப்பன் ஆகிய உட்பிரிவுகளை ஒன்றிணைத்து தேவேந்திரகுல வேளாளர் என்று அரசு ஆணை வழங்க வேண்டும்.
 இம்மானுவேல் சேகரனின் நினைவு நாளை அரசு விழாவக் கொண்டாட வேண்டும். 
 மதுரையில் குறிப்பிட்ட இடத்தில் சுந்தரலிங்கத்தின் முழு உருவ சிலை திறக்க வேண்டும்.

ஆதாரங்கள்

வெளி இணைப்புகள் 
 தேவேந்திரகுல_வேளாளர்_கூட்டமைப்பு 
 தேவேந்திரகுரல் 

தமிழக அரசியல் கட்சிகள்
தலித்தியல்
1993இல் நிறுவப்பட்ட அரசியல் கட்சிகள்
ஹிந்துஸ்தான் ஷிப்யார்ட் லிமிடெட்

ஹிந்துஸ்தான் ஷிப்யார்ட் லிமிடெட் (Hindustan Shipyard Limited) ஆனது இந்தியாவின் கிழக்கு கடற்கரையில் உள்ள விசாகப்பட்டினத்தில் அமைந்துள்ள கப்பல் கட்டுமிடமாகும்.

வரலாறு
22 ஜூன் 1941 அன்று டாக்டர் இராஜேந்திரப் பிரசாத் அவர்களால் இந்தக் கப்பல் கட்டுமிடத்திற்கு அடிக்கல் நாட்டப்பட்டது. ஆரம்பத்தில் சிந்தியா கப்பல் கட்டுமிடம் என அறியப்பட்ட, இது தொழிலதிபர் வால்சாந் ஹிரசாந்தால் தி சிந்தியா ஸ்டீம் நேவிகேஷன் கம்பெனி லிமிடெட் நிறுவனத்தின் ஒருபகுதியாக கட்டப்பட்டது. சுதந்திரத்திற்குப் பிறகு முழுவதும் இந்தியாவிலேயே கட்டப்பட்ட ஜல் உஷா கப்பலானது சிந்தியா கப்பல் கட்டுமிடத்தில் கட்டப்பட்டது. மேலும் இக்கப்பல் ஜவகர்லால் நேருவால் 1948 ஆம் ஆண்டு துவக்கி வைக்கப்பட்டது.

இந்த கப்பல் கட்டும் துறைமுகம் 1961 ல் நாட்டிற்கு அர்ப்பணிக்கப்பட்டது, மேலும் ஹிந்துஸ்தான் ஷிப்யார்ட் லிமிடெட் என பெயர் மாற்றமும் செய்யப்பட்டது.

2009ல், ஹிந்துஸ்தான் ஷிப்யார்ட் லிமிடெட் ஆனது கப்பல் துறை அமைச்சகத்திடமிருந்து பாதுகாப்புத்துறை அமைச்சகத்திற்கு மாற்றப்பட்டது. அணு ஆற்றலுடன் கூடிய அரிகந்த் வகை நீர்மூழ்கிகளை உருவாக்குவதில் ஹிந்துஸ்தான் ஷிப்யார்ட் லிமிடெட் முக்கியப் பங்காற்றியது.

கப்பல்கள்
2009ன் படி, இத்துறைமுகத்தில் 170 கப்பல்கள் வரை கட்டப்பட்டுள்ளது, மேலும் 2000 கப்பல்கள் வரை பழுது பார்க்கப்பட்டுள்ளது. இதில் பெரிய கப்பல்கள்,  கடலோர கண்காணிப்புக் கப்பல்கள், ஆய்வுக் கப்பல்கள், துளையிடும் கப்பல்கள், கடலோரத் தளங்கள் போன்றவை கட்டப்படுகின்றன.

இங்கு இந்தியக் கடற்படையின் நீர்மூழ்கிகளுக்கு முக்கிய சீரமைப்புப் பணிகள் செய்யப்படுகின்றன, மேலும் அணு ஆற்றலுடன் கூடிய நீர்மூழ்கிக்கப்பலைக் கட்டுமளவுக்கு இந்தக் கப்பல் கட்டுமிடம் மேம்படுத்தப்பட்டு வருகிறது.

நலிவு நிலை 
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.

மேற்கோள்கள்

இந்திய அரசுத்துறை நிறுவனங்கள்
தேசியமயமாக்கப்பட்ட நிறுவனங்கள்
கள்ளி

கள்ளி (Cactus)என்பது காக்டேசியே என்னும் குடும்பத்தைச் சேர்ந்த ஒரு தாவரம். கள்ளி அமெரிக்காவைத் தாயகமாகக் கொண்டது. தெற்கில் பட்டகோனியாவில் இருந்து வடக்கே மேற்கு கனடா வரை கள்ளிகள் காணப்படுகின்றன.

கள்ளிகள் பெரும்பாலும் வறண்ட நிலப்பகுதிகளிலேயே காணப்படுகின்றன. உலகின் மிக வறண்ட பகுதிகளில் ஒன்றாக விளங்கும் அட்டகாமா பாலைவனத்தில் கூட கள்ளிகள் காணப்படுகின்றன.  இத்தகைய சூழலில் நீரை இழக்காமல் இருக்க கள்ளிகள் தம்மை சிறப்பாக வடிவமைத்துக் கொண்டுள்ளன. இவை உண்மையான இலைகளை தவிர்த்து முட்களாக மாறியுள்ள இலைகளைக் கொண்டுள்ளன. மேலும் இம்முட்கள் தாவர உண்ணி விலங்குகளிடம் இருந்து தப்பிக்க உதவுகிறது.

இலைகள் இல்லாததால் இவற்றின் தண்டுப் பகுதியிலேயே ஒளிச்சேர்க்கை நடக்கிறது. மேலும் கள்ளிகளின் தண்டுகள் நீரைச் சேமித்து வைக்கவும் பயன்படுகின்றன. கள்ளிகள் வேறுபட்ட வடிவங்களில் அளவுகளிலும் உள்ளன. பாக்கிசீரியசு பிரிங்கிலீ என்னும் கள்ளியானது மிகவும் உயரமான தனித்து நிற்கும் கள்ளி. இதன் உயரம் ,. கள்ளிகளிலேயே மிகவும் சிறியது பிளாசுபெல்டியா லில்லிப்புட்டியானா என்பது. நன்கு வளர்ந்த இவ்வினச் செடியின் விட்டமே  தான்.

பல்வகைக்கள்ளிகள்

மேற்கோள்கள்

கள்ளிகள்
மேலொட்டிகள்
பாக்கிசீரியசு பிரிங்கிலீ

மெக்சிக பெரிய கார்டோன் என்றும் யானைக் கள்ளி என்றும் அறியப்படும் பாக்கிசீரியசு பிரிங்கிலீ (Pachycereus pringlei) என்பது வடமேற்கு மெக்சிக்கோவைத் தாயகமாகக் கொண்ட ஒரு கள்ளி இனச் செடி. இது மெக்சிக்கோவின் பாகா கலிபோர்னியா, பாகா கலிபோர்னியா சுர், சொனாரா மாநிலங்களில் காணப்படுகிறது. இது பொதுவாக கார்டோன் என்று அறியப்படுகிறது.

மாபெரும் இந்த கள்ளிகள் இன்றளவும் காணப்பட்டாலும் பெரும்பாலானவை உழவுத் தொழில் செய்வதற்காக சொனாரா பகுதியில் அழிக்கப்பட்டு விட்டன. இக்கள்ளியின் பழமானது சொனாராவைச் சேர்ந்த செரி மக்களுக்கு ஒரு முக்கியமாக உணவு. இவற்றின் வேர்களில் காணப்படும் பாக்டீரியா, பூஞ்சைகளும் ஒன்றி வாழ்வதன் காரணமாக இவ்வினச் செடிகள் மண் இல்லாத வெறும் பாறையிலும் வளர இயலும். பாக்டீரியாவானது காற்றில் உள்ள நைட்ரசனை நிலைநிறுத்தி செடிக்குத் தேவையான ஊட்டச்சத்தினைத் தருகிறது.

தோற்றக்குறிப்பு
இதுவே உலகின் மிக உயரமான கள்ளியினமாகும். இவ்வினச் செடி அதிகபட்சமாக 19.2 மீ (63 அடி) உயரம் வரை இருந்ததாகப் பதிவு செய்யப்பட்டுள்ளது. அந்தச் செடியின் அடித்தண்டின் விட்டம் மட்டுமே ஒரு மீட்டர். இதன் அடிப்பகுதியில் இருந்து பல கிளைகள் பிரிந்து செல்கின்றன.
இது பார்ப்பதற்கு சகுவாரோ கள்ளியைப் போன்றே இருந்தாலும் இதன் கிளைகள் கள்ளியின் அடித்தண்டில் இருந்தே பிரியும். ஆனால் சகுவாரோ கள்ளியில் கிளைகள் கிட்டத்தட்ட கள்ளியின் நடுப்பகுதியில் இருந்து பிரியும். இதன் பூக்கள் பெரிதாக வெண்ணிறத்தில் இருக்கும்.

வாழ்நாளும் வளர்ச்சியும் 
ஒரு முதிர்ந்த கார்டோன் கள்ளியானது சராசரியாக 10 மீட்டர் (30 அடி) உயரம் வரை வளரும். இருப்பினும் 18 மீட்டர் உயரமுள்ள கள்ளிகளும் கண்டறியப்பட்டுள்ளன. இது மிகவும் மெதுவாக வளரும் ஒரு செடி. இதன் ஆயுள் நூறாண்டுகளில் அளக்கப்படுகிறது. அசோஸ்பைரில்லம் என்னும் பாக்டீரியா செடியின் துவக்ககாலத்தில் இருக்கும் போது வளர்ச்சியைத் தூண்டுகிறது. பெரும்பாலான வளர்ந்த கள்ளிகள் பக்கக் கிளைகளைக் கொண்டிருக்கும். இதனால் இதன் அடிப்பகுதி பெரிய மரத்தின் அடிப்பகுதி போலப் பருத்து இருக்கும். இதனால் கள்ளியானது 25 டன் எடை வரை வளரக் கூடும்.

படக்காட்சியகம்

மேற்கோள்கள்

 கள்ளிகள்
தாவரவியல் பெயருடையக் கட்டுரைகள்
சூரியகாந்தி விதை

சூரியகாந்தி விதை என அழைக்கப்படுவது உண்மையில் சூரியகாந்தித் தாவரத்தின் பழமே ஆகும். பழத்தையே தவறாக சூரியகாந்தி விதை என அழைத்து வருகின்றோம். காரணம், அந்தப் பழம் வித்தின் அமைப்பை ஒத்திருப்பதேயாகும். இதன் வெளிப்பகுதியில் மெல்லிய மேலோடும், உள்பகுதியில் உண்மையான வித்து அல்லது பருப்பும் (Kernal) காணப்படுகின்றது. மேலோடானது சுற்றுகனியத்தாலான, கிட்டத்தட்ட 20 - 25 % ஐக் கொண்டதாகவும், உள்ளான பருப்பின் பகுதி முளையத்தைக் கொண்ட விதையாகவும் இருக்கும். சூரியகாந்திப் பழமே சூரியகாந்தி விதை எனப்படுவதனால், இந்த மேலோடானது உமி என அழைக்கப்படுகின்றது. இது தாவரவியல் அடிப்படையில் வெடியா உலர்கனி (Achene) எனும் பகுப்பிற்குள் அடங்கும்.

உமி நீக்கப்பட்ட பின்னர் கிடைக்கும் பருப்பு உண்ணப்படும் பகுதியாகும். பருப்பானது நொறுக்குத்தீனியாக உண்ணப் பயன்படும். இது மிகவும் ஊட்டச்சத்து நிறைந்ததாகும். பல உயிர்ச்சத்துக்கள், கனிமங்களைக் கொண்டது. உயிரணுக்கள் தாக்கப்படுவதில் இருந்து பாதுகாப்பைக் கொடுக்கும் உயிர் வளியேற்ற எதிர்ப்பொருளான உயிர்ச்சத்து ஈயை அதிகளவு கொண்டிருக்கின்றது.

உமி நீக்கப்பட்ட நிலையிலும், நீக்கப்படாத நிலையிலும் இது கடைகளில் விற்பனைக்கு விடப்படும். இதில் கிடைக்கும் உமியானது உயிரி எரிபொருள் உற்பத்தியில் பயன்படுத்தப்படும். இந்த சூரியகாந்தி விதையிலிருந்து பெறப்படும் எண்ணெயும் விற்பனைக்கு விடப்படும்.

பயிரிடல்

ஊட்டச்சத்துப் பெறுமதி
லினோலெயிக் அமிலத்தையும்விட  மேலதிகமாக, சூரியகாந்தி விதைகள் சிறந்த உணவுக்குகந்த நார்ப்பொருள் மூலங்கள், சில அமினோ அமிலம், உயிர்ச்சத்து ஈ, உயிர்ச்சத்து பி மற்றும் உணவுக்குகந்த கனிமங்களான செப்பு, மாங்கனீசு, பொட்டாசியம், மக்னீசியம், இரும்பு, பாசுபரசு, செலீனியம், கல்சியம், துத்தநாகம் ஆகியவற்றையும் கொண்டுள்ளது.

குறிப்புகள்

வெளி இணைப்புகள்
National Sunflower Association (United States)
The World's Healthiest Foods: Sunflower seeds 
A photo of developing seeds

பழங்கள்
கொட்டைகள்
விதைகள்
யுகேந்திரன்

யுகேந்திரன் ஓர் இந்திய திரைப்படப் பின்னணிப் பாடகரும் நடிகரும் ஆவார். இவர் இது வரை 600-க்கும் மேற்பட்ட பாடல்களைப் பாடியுள்ளார்.. மேலும் இவர் சில படங்களுக்கு இசையமைத்தும் உள்ளார்.

வாழ்க்கை
இவர் புகழ்பெற்ற பின்னணிப் பாடகர் மலேசியா வாசுதேவனின் மகன். இவரது சகோதரி பிரசாந்தினி தமிழ் பின்னணிப் பாடகராக உள்ளார். இவர் 1999ஆம் ஆண்டு தொடங்கப்பட்ட இலங்கை வானொலியான சுவர்ண ஒலியில் பங்கேற்றபோது தன் வாழ்க்கைத் துணையான ஹேம மாலினியைக் கண்டார். இவரது மனைவி சிங்கப்பூரைச் சேர்ந்தவர், வானொலியில் நிகழ்ச்சிகளை நடத்தி வந்தார்.

இசைப்பயணம்
சிறு வயதிலேயே இசை கற்ற இவர் சுவிட்சர்லாந்து, சிங்கப்பூர், மலேசியா, இலங்கை ஆகிய நாடுகளுக்குச் சென்று இசை நிகழ்ச்சிகளை நடத்தினார். இவரது உழவன் மகன் என்ற திரைப்படத்தில், தனது முதல் பாடலான ”செந்தூரப் பூவே”யில், ஆடுமேய்க்கும் சிறுவனின் குரலில் பாடினார். பொள்ளாச்சி சந்தையிலே என்னும் திரைப்படத்தில் பின்னணிப் பாடகராகினார். பிரபல இசையமைப்பாளர்களின் பாடல்களுக்குப் பாடியுள்ளார்.

திரைப்பயணம்
இவர் பல தமிழ்த் திரைப்படங்களில் நடித்துள்ளார். நடிகர் விஜய்யுடன் அதிக படங்களில் நடித்துள்ளார். மேலும் ”மேகலா” மற்றும் “இதயம்” ஆகிய தமிழ் நாடகங்களிலும் நடித்துள்ளார்.

நடிகராக

பாடகராக

இசை இயக்குனராக

மேற்கோள்கள்

தமிழ்த் திரைப்படப் பின்னணிப் பாடகர்கள்
1976 பிறப்புகள்
வாழும் நபர்கள்
தமிழ்த் திரைப்பட நடிகர்கள்
மலேசியத் தமிழர்
சுஜாதா மோகன்

சுஜாதா மோகன் (Sujatha Mohan) (பிறப்பு: மார்ச்சு 31, 1964) ஒரு தென்னிந்தியத் திரைப்படப் பின்னணிப் பாடகி. இவர் தமிழ், தெலுங்கு, கன்னடம், மலையாளம், இந்தி மொழித் திரைப்படங்களில் ஏறத்தாழ 20000 பாடல்கள் பாடியுள்ளார். மேலும் இவர் பல விருதுகளும் பெற்றுள்ளார்.

இளமைக் காலம்

சுஜாதா மோகன் மார்ச்சு 31, 1963  ஆம் ஆண்டு, இந்தியாவின் கேரளா மாநிலத்திலுள்ள திருவனந்தபுரத்தில் லட்சுமி என்பவருக்கு, மகளாகப் பிறந்தார். இவருடைய தாத்தா டி. கே. நாராயண பிள்ளை ஆவார். இவர் இந்திய சுதந்திரத்திற்குப் பிறகு, முந்தைய திருவாங்கூர் – கொச்சி மாநில முதல் தலைமை அமைச்சராக இருந்தார்.

திருமண வாழ்க்கை

1981 ஆம் ஆண்டு கிருஷ்ணா மோகன் என்பரைத் திருமணம் செய்துகொண்டார். இவர் ஒரு மருத்துவராகப் பணியாற்றி வருகிறார். இவர்களுக்கு சுவேதா மோகன் என ஒரு மகள் உள்ளார். இவரும் ஒரு பின்னணிப் பாடகி ஆவார்.

பெற்ற விருதுகள்

2001-ல் ‘தில்’ திரைப்படத்தில் இருந்து ‘உன் சமையலறையில்’ பாடலுக்கும், 1996-ல் ‘மின்சார கனவு’ திரைப்படத்தில் இருந்து ‘பூ பூக்கும் ஓசை’ பாடலுக்கும், 1993-ல் ‘புதிய முகம்’ திரைப்படத்தில் இருந்து ‘நேற்று இல்லாத மாற்றம் என்னது’ மற்றும் ‘ஜென்டில்மேன்’ திரைப்படத்தில் இருந்து ‘என் வீட்டு தோட்டத்தில்’ போன்ற பாடலுக்காக, சிறந்த பின்னணிப் பாடகிக்கான தமிழ் அரசு மாநில விருது வழங்கப்பட்டது.
பதினொரு முறை பிலிம் கிரிட்டிக்ஸ் விருது.
சினிமா எக்ஸ்பிரஸ் விருது.
தினகரன் விருது.
1996, 1999 மற்றும் 2008 ஆம் ஆண்டுகளில் கேரளா மாநில திரைப்பட விருது.
2001 மற்றும் 2004 ஆம் ஆண்டுக்கான ஏசியாநெட் திரைப்பட விருது.
2008 – ஜி.எம்.எம்.ஏ மூலம் சிறந்த பெண் பாடகர் விருது.
2009 – ஸ்வராலையா யேசுதாஸ் விருது.

மேற்கோள்கள்

வெளி இணைப்புகள்

Sujatha's official website
 Sujatha's Instagram Profile

தமிழ்த் திரைப்படப் பின்னணிப் பாடகர்கள்
வாழும் நபர்கள்
1964 பிறப்புகள்
தமிழக அரசு திரைப்பட விருது வெற்றியாளர்கள்
மலையாளத் திரைப்படப் பின்னணிப் பாடகர்கள்
கேரள மாநில திரைப்பட விருது வென்றவர்கள்
திருவனந்தபுரம் மாவட்ட நபர்கள்
சைந்தவி (பாடகி)

சைந்தவி (Saindhavi, பிறப்பு:3 சனவரி 1989) ஒரு கருநாடக இசைப்பாடகியும் தென்னிந்திய திரையிசைப் பாடகியுமாவார். இவர் தனது 12-ஆவது வயது முதல் பாடி வருகின்றார்.

குடும்ப வாழ்க்கை 
சைந்தவிக்கும் இவரது பள்ளித்தோழன் ஜி. வி. பிரகாசுக்கும் 27 சூன் 2013 இல் சென்னையில் திருமணம் நடந்தது. இந்த இணையருக்கு ஒரு மகள் உள்ளார். 
2024 மே 13 அன்று விவாகரத்து செய்வதாக அறிவித்தனர்.

திரைப்படவியல் 
சைந்தவி பாடிய தமிழ்த் திரைப்படப் பாடல்களில் சில.

தொலைக்காட்சிகளில்

மேற்கோள்கள்

வெளி இணைப்புகள் 
 

1989 பிறப்புகள்
வாழும் நபர்கள்
தமிழ்த் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
கருநாடக இசைப் பாடகர்கள்
பண்டார் செரி பெகாவான்

பண்டார் செரி பெகாவான் (ஆங்கிலம்: Bandar Seri Begawan; மலாய்: Bandar Brunei; ஜாவி: بندر سري بڬاوان; ) என்பது புரூணை சுல்தானகத்தின் தலைநகரம் ஆகும். இதுவே அந்த நாட்டின் மிகப்பெரிய நகரமும் ஆகும். 

2010-ஆம் ஆண்டில் பண்டார் செரி பெகாவான் மக்கள் தொகை 140,000. இருப்பினும் பண்டார் செரி பெகாவான் நகரத்தைச் சூழ்ந்த புறநகர்ப் பகுதியிலும் சேர்ந்து 276,608 பேர் வசிக்கின்றனர். பண்டார் செரி பெகாவான் நகரம்; புரூணை - முவாரா மாவட்டத்தின்]] (Brunei-Muara District) ஒரு பகுதியாகும். 

புரூணை நாட்டின் மக்கள்தொகையில் 70 விழுக்காட்டிற்கும் அதிகமான மக்கள் முவாரா மாவட்டத்தில் வசிக்கின்றார்கள். பண்டார் செரி பெகாவான் நாட்டின் மிகப்பெரிய நகர்ப்புற மையம்; மற்றும் நாட்டின் ஒரே நகரமாகவும் விளங்குகிறது. புரூணை அரசாங்கத்தின் இருப்பிடமாகவும், வணிக கலாசார மையமாகவும் திகழ்கிறது. 

புரூணையின் 28-ஆவது சுல்தானாகப் பொறுப்பு வகிக்கும் தற்போதைய சுல்தான் அசனல் போல்கியாவின் (Sultan Hassanal Bolkiah) தந்தையார் மூன்றாம் சுல்தான் உமர் அலி சைபுடியன் (Sultan Omar Ali Saifuddien III) நினைவாக 1970-ஆம் ஆண்டில் மறுபெயரிடப்படும் வரை புரூணை நகரம் (Brunei Town) என்றே அறியப்பட்டது.

வரலாறு

புரூணையில் முதல் மனிதக் குடியேற்றம் ஆறாம்; ஏழாம் நூற்றாண்டுகளில் நிகழ்ந்துள்ளது. தற்போதைய மலாய் வணிக மையம் மற்றும் பண்டார் செரி பெகாவான் நகரின்  இடத்திற்கு அருகில் இருக்கும் மீன்பிடித் துறைமுகம் ஆகியவற்றைக் கொண்டு அதனை உறுதிப்படுத்தலாம். 

புரூணை ஆற்றின் (Brunei River) கரைகளில் எட்டாம் நூற்றாண்டில் இரண்டாம் குடியேற்றம் நிகழ்ந்துள்ளது. புரூணை ஆற்றின் கம்போங் ஆயரில் (Kampong Ayer) உள்ள குடியேற்றங்களைப் போன்றே, தற்போதைய புரூணை அருங்காட்சியகத்தின் (Brunei Museum) எதிர் கரையில் அந்தக் குடியேற்றம் நிகழ்ந்துள்ளது.

சுல்தானக ஆட்சி

15-ஆம் நூற்றாண்டு முதல் 17-ஆம் நூற்றாண்டு வரையிலான புரூணை பேரரசு (Bruneian Empire) காலத்தில், பிலிப்பீன்சின் தெற்குப் பகுதி மற்றும் அதன் தலைநகரான மணிலா உட்பட போர்னியோவின் ஒரு பகுதியை புரூணை சுல்தானகம் (Brunei Sultanate) ஆட்சி செய்துள்ளது.

புரூணை நகரப் பகுதிக்கு அருகிலுள்ள நீர்நிலைக் குடியேற்றம் (Water Settlement) புரூணை சுல்தானகத்தின் மூன்றாவது மையமாக மாறியது. எசுப்பானியர்கள், இடச்சுக்காரர்கள்
மற்றும் பிரித்தானியர்கள் போன்ற மேற்கத்தியர்களின் வருகையின் காரணமாக 18-ஆம் நூற்றாண்டில் சுல்தானக ஆட்சி வீழ்ச்சி அடைந்தது. அப்போது மக்கள் தொகை 20,000 என உச்சத்தில் இருந்து படிப்படியாகக் குறைந்தது.

புவியியல்

இந்நகரம் புரூணை ஆற்றின் வட கரையில் அமைந்துள்ளது. வெப்பவலய மழைக்காடுகளின் காலநிலையைக் கொண்டுள்ள இந்நகரில் வருடத்தின் முழுப்பகுதியும் மழைவீழ்ச்சி அதிகமாகக் காணப்படுகின்றது.

சகோதர நகரம்
  நாஞ்சிங், சீனா

மேற்கோள்கள்

வெளி இணைப்புகள்

 Municipal Department of Bandar Seri Begawan 
 Tourist Map of Bandar Seri Begawan
 Bandar Seri Begawan, Brunei - Weather.com
புரூணை
புரூணை புவியியல்
போர்னியோ

ஆசியத் தலைநகரங்கள்